CELEX: 52021DP0398
Language: fi
Date: 2021-10-05 00:00:00
Title: Euroopan parlamentin päätös 5. lokakuuta 2021 EU:n ja Yhdistyneen kuningaskunnan parlamentaariseen kumppanuuskokoukseen osallistuvan valtuuskunnan asettamisesta ja jäsenmäärästä (2021/2917(RSO))

24.3.2022   
            
            
               FI
            
            
               Euroopan unionin virallinen lehti
            
            
               C 132/215
            
         
      P9_TA(2021)0398
      EU:n ja Yhdistyneen kuningaskunnan parlamentaariseen kumppanuuskokoukseen osallistuvan valtuuskunnan asettaminen ja jäsenmäärä
      Euroopan parlamentin päätös 5. lokakuuta 2021 EU:n ja Yhdistyneen kuningaskunnan parlamentaariseen kumppanuuskokoukseen osallistuvan valtuuskunnan asettamisesta ja jäsenmäärästä (2021/2917(RSO))
      (2022/C 132/20)
      
         Euroopan parlamentti, joka
      
                  —
               
               
                  ottaa huomioon puheenjohtajakokouksen ehdotuksen,
               
            
                  —
               
               
                  ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen (1) (EU:n ja Yhdistyneen kuningaskunnan kauppa- ja yhteistyösopimus) ja erityisesti sen 11 artiklan,
               
            
                  —
               
               
                  ottaa huomioon 28. huhtikuuta 2021 antamansa päätöslauselman Euroopan unionin ja Yhdistyneen kuningaskunnan välisten neuvottelujen tuloksista (2) ja erityisesti sen 8 ja 9 kohdan,
               
            
                  —
               
               
                  ottaa huomioon parlamenttien välisistä suhteista vastaavien valtuuskuntien sekä parlamentaarisissa sekavaliokunnissa, parlamentaarisissa yhteistyövaliokunnissa ja monenvälisissä parlamentaarisissa edustajakokouksissa olevien valtuuskuntien lukumäärästä 17. huhtikuuta 2019 tekemänsä päätöksen (3),
               
            
                  —
               
               
                  ottaa huomioon parlamenttien välisistä suhteista vastaavien valtuuskuntien jäsenmääristä 17. heinäkuuta 2019 tekemänsä päätöksen (4),
               
            
                  —
               
               
                  ottaa huomioon työjärjestyksen 223 artiklan,
               
            
               
                  1.
               
               
                  panee merkille, että EU:n ja Yhdistyneen kuningaskunnan kauppa- ja yhteistyösopimuksen 11 artiklassa määrätään Euroopan parlamentin jäsenistä ja Yhdistyneen kuningaskunnan parlamentin jäsenistä koostuvan EU:n ja Yhdistyneen kuningaskunnan parlamentaarisen kumppanuuskokouksen perustamisesta ja siitä, että
                  
                              a)
                           
                           
                              tämä voi pyytää asiaankuuluvia tietoja kyseisen sopimuksen ja mahdollisten täydentävien sopimusten täytäntöönpanosta kyseisen sopimuksen 7 artiklalla perustetulta EU:n ja Yhdistyneen kuningaskunnan kumppanuusneuvostolta, joka toimittaa sen jälkeen pyydetyt tiedot EU:n ja Yhdistyneen kuningaskunnan parlamentaariselle kumppanuuskokoukselle;
                           
                        
                              b)
                           
                           
                              tämä saa tiedot EU:n ja Yhdistyneen kuningaskunnan kumppanuusneuvoston päätöksistä ja suosituksista; ja
                           
                        
                              c)
                           
                           
                              tämä voi antaa EU:n ja Yhdistyneen kuningaskunnan kumppanuusneuvostolle suosituksia;
                           
                        
            
               
                  2.
               
               
                  päättää asettaa EU:n ja Yhdistyneen kuningaskunnan parlamentaariseen kumppanuuskokoukseen valtuuskunnan, jossa on 35 jäsentä;
               
            
               
                  3.
               
               
                  päättää puheenjohtajakokouksen 11. heinäkuuta 2019 valtuuskuntien puheenjohtajistojen kokoonpanosta tekemään päätökseen viitaten, että valtuuskunnan puheenjohtajistossa on kaksi varapuheenjohtajaa;
               
            
               
                  4.
               
               
                  kehottaa puhemiestä välittämään tämän päätöksen neuvostolle ja komissiolle sekä tiedoksi Yhdistyneen kuningaskunnan parlamentille.
               
            
         (1)  EUVL L 149, 30.4.2021, s. 10.
      
         (2)  Hyväksytyt tekstit, P9_TA(2021)0141.
      
         (3)  EUVL C 158, 30.4.2021, s. 536.
      
         (4)  EUVL C 165, 4.5.2021, s. 23.